ส่วนที่ 1

ข้อมูลสรุป (Executive Summary)

บริษัท ยูนิเวนเจอร์ จำกัด (มหาชน) ชื่อภาษาอังกฤษ Univentures Public Company
Limited (“บริษัทฯ”) จดทะเบียนก่อตั้งเป็นบริษัทจำกัด เมื่อวันที่ 13 สิงหาคม 2523 ในนาม
บริษัท ยูนิไทยอ๊อกไซด์ จำกัด โดยมีวัตถุประสงค์เริ่มแรกเพื่อประกอบธุรกิจหลัก คือ
ผลิตและจำหน่ายผงสังกะสีอ๊อกไซด์ (Zinc Oxide) เป็นสารเคมีภัณฑ์ที่ใช้ในอุตสาหกรรมยาง
อาหารสัตว์ สี ยารักษาโรค เครื่องสำอาง และเซรามิค ภายใต้เครื่องหมายการค้ารูป “เตาเผา”
ในปี 2531 บริษัทฯเข้าจดทะ เบียนในตลาดหลักทรัพย์แห่งประเทศไทย ด้วยทุนจดทะเบียน 20
ล้านบาท และเมื่อวันที่ 31 มีนาคม 2537 ได้แปรสภาพเป็นบริษัทมหาชนจำกัด
ต่อมาบริษัทฯได้เปลี่ยนชื่อเป็น บริษัท ยูนิเวนเจอร์ จำกัด (มหาชน) เมื่อวันที่ 2 มิถุนายน 2538

ณ วันที่ 31 ธันวาคม 2548 บริษัทฯมีหลักทรัพย์จดทะเบียนในตลาดหลักทรัพย์แห่งประเทศไทย
ภายใต้ชื่อย่อ “UV” สำหรับหุ้นสามัญ และ “UV-W1 สำหรับใบสำคัญแสดงสิทธิที่จะซื้อหุ้นสามัญ
โดยมีทุนจดทะเบียน 944,528,490 บาท เป็นทุนที่ออกและเรียกชำระแล้ว 530,344,399 บาท
มูลค่าหุ้นที่ตราไว้หุ้นละ 1 บาท

นอกจากธุรกิจผลิตและจำหน่ายผงสังกะสีอ๊อกไซด์แล้ว
บริษัทฯยังมุ่งขยายการดำเนินธุรกิจด้านการร่วมทุนอย่างต่อเนื่องโดยเฉพาะธุรกิจพัฒนาอสังหาริมทรัพย์เพื่อขายและเพื่อเช่าในโครงการที่มีศักยภาพแต่ประสบปัญหาทางการเงินหรือโครงการที่เจ้าของโครงการไม่สามารถดำเนินการต่อให้แล้วเสร็จ
โดยลงทุนผ่าน บริษัท แกรนด์ ยูนิตี้ ดิเวลล็อปเมนท์ จำกัด “Grand U” (บริษัทฯถือหุ้นร้อยละ
33.33) ดำเนินธุรกิจพัฒนาอสังหาริมทรัพย์โครงการอาคารชุดคอนโดมิเนียมเพื่อขาย บริษัท แสนสิริ
เวนเจอร์จำกัด “SV” (ถือหุ้นผ่านบริษัทย่อย คือ บริษัท ยูนิเวนเจอร์ แอสเซท แมเนจเม้นท์ จำกัด
ในสัดส่วนร้อยละ 49) ดำเนินธุรกิจพัฒนาอสังหาริมทรัพย์โครงการอาคารชุดคอนโดมิเนียมเพื่อขาย
บริษัท เอส.ยู.เอ็น. แมเนจเม้นท์ จำกัด “SUN” (ถือหุ้นผ่านบริษัทย่อย คือ บริษัท ยูนิเวนเจอร์
แอสเซท แมเนจม้นท์ จำกัด ในสัดส่วนร้อยละ 29.50)
ดำเนินธุรกิจพัฒนาอสังหาริมทรัพย์เพื่อให้เช่าที่ดินพร้อมอาคารพาณิชย์ระยะยาว บริษัท ปริญเวนเจอร์
จำกัด “PV” (บริษัทฯถือหุ้นร้อยละ 49)
ดำเนินธุรกิจพัฒนาอสังหาริมทรัพย์โครงการอาคารเพื่อการพักอาศัยแนวราบประเภทบ้านเดี่ยวและทาวน์เฮ้าส์
กองทุนรวมอสังหาริมทรัพย์กินรีพร็อพเพอร์ตี้ “KRF” (บริษัทฯและบริษัทย่อยถือหุ้นรวมกันในสัด
ส่วนร้อยละ 99.84) เป็นกองทุนเพื่อการพัฒนาโครงการอสังหาริมทรัพย์
โดยลงทุนพัฒนาอสังหาริมทรัพย์โครงการอาคารชุดคอนโดมิเนียมเพื่อการพักอาศัยและเพื่อการเช่าพักอาศัย
นอกจากนี้ บริษัทฯได้ขยายการลงทุนในธุรกิจบริหารและจัดการ พลังงาน โดยผ่าน บริษัท เอสโก้
เวนเจอร์ จำกัด “EV” (บริษัทฯถือหุ้นร้อยละ 60)
ซึ่งจะลงทุนในธุรกิจที่จัดหาและจำหน่ายพลังงานให้ลูกค้ากลุ่มอุตสาหกรรมและกลุ่มพาณิชยกรรม และ
บริษัท เอ็กซ์เซลเล้นท์ เอ็นเนอร์ยี่ อินเตอร์เนชั่นแนล จำกัด “EEI” (บริษัทฯถือหุ้นร้อยละ
26.67) ดำเนินธุรกิจเป็นที่ปรึกษาทางด้านวิศวกรรมการจัดการและอนุรักษ์พลังงาน

นอกจากนี้ บริษัทฯมีการลงทุนในธุรกิจด้านอื่นๆ ได้แก่ บริษัท ฟอร์เวิร์ด ซิสเต็ม จำกัด “FS”
(บริษัทฯถือหุ้นร้อยละ 100) เป็นตัวแทนจำหน่ายเครื่องบันทึกเวลาและอุปกรณ์ควบคุมระบบจอดรถ
ภายใต้เครื่องหมายการค้า “AMANO” จากประเทศญี่ปุ่น
และอุปกรณ์ควบคุมระบบจอดรถซึ่งพัฒนาขึ้นเอง ภายใต้เครื่องหมายการค้า “THAIPARK” บริษัท
ไทย - ไลซาท จำกัด “TL” (บริษัทฯถือหุ้นร้อยละ 100)
เป็นตัวแทนจำหน่ายผงสังกะสีอ๊อกไซด์ให้บริษัทฯและเคมีภัณฑ์อื่น บริษัท ยูนิเวนเจอร์ คอนซัลติ้ง
จำกัด “UVC” (บริษัทฯถือหุ้นร้อยละ 100)
ประกอบธุรกิจให้บริการเป็นที่ปรึกษาด้านการเงินและการลงทุน บริษัท ยูนิเวนเจอร์ แอสเซท
แมเนจเม้นท์ จำกัด “UVAM” (บริษัทฯถือหุ้นร้อยละ 100) ดำเนินธุรกิจการลงทุนและการจัดการ

สำหรับผลการดำเนินงานในปี 2548 บริษัทฯและบริษัทย่อย มีรายได้รวม 1,107.23 ล้านบาท
เพิ่มขึ้นจากปี 2547 จำนวน 236.91 ล้านบาท หรือร้อยละ 27.22 ต้นทุนขาย
ค่าใช้จ่ายการขายและการบริหารรวม 967.70 ล้านบาท เพิ่มขึ้นจากปี 2547 จำนวน 224.46
ล้านบาท หรือร้อยละ 30.36 และมีกำไรสุทธิเท่ากับ 117.98 ล้านบาท เพิ่มขึ้นจากปี 2547
จำนวน 31.07 ล้านบาท หรือร้อยละ 35.75
ทั้งนี้เป็นผลจากยอดขายที่เพิ่มขึ้นในธุรกิจพัฒนาอสังหาริมทรัพย์โดยเฉพาะจากกองทุนรวมอสังหาริมทรัพย์กินรีพร็อพเพอร์ตี้

ฐานะทางการเงิน ณ วันที่ 31 ธันวาคม 2548 บริษัทฯและบริษัทย่อย มีสินทรัพย์รวม 1,501.11
ล้านบาท ลดลงจากปี 2547 จำนวน 49.80 ล้านบาท หรือร้อยละ 3.21 หนี้สินรวม 235.65
ล้านบาท ลดลงจากปี 2547 จำนวน 113.04 ล้านบาท หรือร้อยละ 32.42 ส่วนของผู้ถือหุ้น
1,265.46 ล้านบาท เพิ่มขึ้นจากปี 2547 จำนวน 63.24 ล้านบาท หรือร้อยละ 5.26

( ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์ )